
Minister President Evelyn Wever-Croes: 


STRATEGIA DI ARUBA PA CU E CRISIS 
COVID-19 TA DUNANDO RESULTADO 


Den su presentacion di diadomingo, Minister President Evelyn 
Wever-Croes a duna un recapitulacion con Aruba ta atendiendo 
cu e crisis di Covid-19, e corona virus. 

Dia 13 di maart 2020, Aruba a conoce su prome dos casonan 
positivo di Covid-19. Ambos tabata casonan importa di Merca. 


Mesora a cuminsa implementa medidanan pa preveni cu e 
virus plama na velocidad cu no por maneha. Entre otro un 
‘partial lockdown' pa evita cu turistanan por sigui importa e 
virus. Tambe a tuma decision mesora pa cera scolnan pa evita 
aglomeracion di muchanan. Y a cuminsa implementa orarionan 
di ciere mas estricto. E dianan siguiente a conoce un aumento 
leve di entre 1 pa 2 caso pa dia. 


ADAPTACION DI STRATEGIA 

Mirando cu autoridadnan tabata considera esaki como un 
aumento hopi abou, y pa evita cu tin mas hende ta cana liber den 
comunidad cu e virus y sin sa, dia 22 di maart 2020 Gobierno 
a adapta e strategia di test. A dicidi di adapta e definicion di 
caso pa Aruba a base di informacion di e prome casonan pa 
asina aumenta e cantidad di testnan pa dia considerablemente 
di un average di 10 pa dia, pa un average di 44 pa dia. E meta 
di e strategia aki ta pa detecta e virus tempran. Esaki tin como 
beneficio cu e pashent sa mesora cu e tin e virus y por bay 
den isolacion mesora pa evita cu e ta pega otro hende. Tambe 
si e pashent mester di cuido, por dun'e atencion medico mas 
lihe. Y e deteccion tempran ta yuda Gobierno maneha e crisis 
miho. E strategia di test mas agresivo y mas hopi ta un di e 
formulanan pa un pais por maneha e crisis di Covid-19 mas 
efectivamente. Esaki ta e conseho tambe di WHO. 


KLUSTER RESPALDO 

Dia 25 таап 2020 a detecta un 'kluster' den e centro psikiatrico 
Respaldo, cu 9 pashent y 9 dunado di cuido, pues 18 Covid-19 
pashient den e kluster ey. 

Den e dianan 25 te cu 27 maart Aruba a conoce un average di 
9 caso nobo pa dia. 








MEDIDA MAS DRASTICO COMBINA CU TEST-TEST-TEST 
Despues di e fecha aki y como consecuencia di e strategia mas 
agresivo di test, e cantidad di test a aumenta na un average 
di 44 pa dia y nos ta detectando un average di 2 pa 3 caso 
positivo pa dia. Tambe a implementa medidanan mas estricto, 
entre otro toque de queda (19 maart), lockdown completo (26 
maart), shelter-in-place (29 maart) y 'samenscholingsverbod' 
(29 maart). Tur esaki pa evita cuhendenan ta sigui tin un motibo 
pa ta riba caya y transmiti e virus pa otro. Na e momentonan 
aki, mirando e aumento di average 2 pa 3 caso pa dia, no ta 
mira e necesidad di impone mas medida. Asina por permiti 
cierto actividad economico continua riba nos pais. Nos ta 
evalua e situacion pa dicidi si mester escala e medidanan. 


Dia 29 maart Aruba a conoce su prome caso di hospitalisacion. 
Mientras tanto tin 9 pashent den hospital di cual 2 den ICU, 1 
den MCU y 6 den camber di isolacion. Nan ta stabiel. 

Nos tin capacidad den hospital y especialmente ICU ainda. 
Sinembargo e desaroyo aki ta un motibo di preocupacion. 
E siguiente pasonan ta pa nos confirma si realmente nos ta 
hayando tur e casonan cu tin na Aruba, of si nos mester bira 
mas agresivo den test. 

Cu e informacion aki nos por duna un miho proyeccion ki 
tempo nos ta kere cu e peor a pasa y nos por cuminsa pensa 
riba reconstrui nos economia y habri fronteranan bek, segun 
Minister President Evelyn Wever-Croes. 

MINISTER di Desaroyo Teritorial, Infrastructura y Medio Ambiente 

Marisol Lopez - Tromp: 


“AUNKE CORONAVIRUS TA UN RETO, TA 
CONVENCI CU ESAKI TA UN OPORTUNIDAD 
PA NOS RE DISENA NOS PAIS DI ACUERDO 

CU E VISION DI КОР 2019” 














Diahuebs durante Conferencia di Prensa di Gobierno, Minister 
di Desaroyo Teritorial, Infrastructura y Medio Ambiente Marisol 
Lopez - Tromp, a trece informacion dilanti di trabounan esencial 
di FCCA, Serlimar y e departamentonan DIP, DOW y DNM den 
conexion cu Covid-19. 


Abase di e anuncio haci recientemente pa Prome Minister sra. 
Evelyn Wever - Croes di ‘shelter in place' pa contene mas cu 
ta posibel cu e virus ta sigui plama, ta recorda cu esaki ta 
conta pa e departamentonan di Gobierno tambe. Cual ta hopi 
importante considerando e servicionan cu e departamentonan 
ta brinda unda cu ta bin den contacto personal cu cliente, 
Minister Lopez - Tromp a splica. 


FCCA 

Desde cu a constata Covid-19 riba nos isla, a pidi cooperacion 
di varios organisacion y dofionan di trabou pa garantisa e 
siguridad di nan trahadonan y comunidad mas cu ta posibel. 
Pa loke ta FCCA, desde inicio nan a duna di conoce cu nan 
(como fundacion) sigur lo tene cuenta cu e situacion aki y lo 
evalua cada caso di personanan cu haci peticion cerca nan y 
ta tene na cuenta e cirmustancianan cu a cambia. Manera cu 
tur hende sa, FCCA tin mas cu 41 afia haciendo e trabou aki 
pa cual por bisa cu nan semper a tene cuenta cu cada persona 
su situacion individual, su fortalesa financiero y condicionnan 
social, ora cu ta trata vivienda. 


Serlimar SG 

Pa loke ta Serlimar Sui Generis cu no ta un departamento di 
Gobierno, pero cu ta un organisacion sumamente importante 
considerando e servicio esencial cu nan ta brinda. Serlimar lo 
sigui den operacion teniendo na cuenta cu e salud di comunidad 
ta depende di Serlimar tambe. 

Debi na e problematica di cu hende por facilmente contagia 
cu e virus, a tuma e desicion pa cera Parkietenbos pa publico. 
Esaki tin di haber cu e decision di ‘shelter in place’. Sinembargo 
tin cierto trabounan cu lo sigui, cu ta cay bou di e tarea di 
recogemento di sushi residencial, desperdicio medico, cadaver/ 
bestia morto, e ‘slip’ di planta di purificacion, desperdicio di 
galifia y desperdicio manera mata di companianan grandi. Ta 
importante pa menciona tambe cu e oficinanan di Serlimar na 
Pos Chikito y na Tanki Flip lo ta habri diariamente di 7AM - 
4PM. Manteniendo nan mes ‘social distancing' pa no tin hopi 
persona riba otro y mantencion di higiena. 

DOW 

DOW cu tambe ta un organisacion esencial, tin e plantanan 
operando na Bubali, Parkietenbos у na Zeewijk di 
rioolwaterzuiveringsinstallaties (RWZI), cu lo sigui opera. Ora 
cu tin calamidad y/of emergencia semper por bay den contacto 
cu e departamento a traves di info@dow.aw of dowaruba@ 
dow.aw. 

Pa loke ta bouwvergunning cu tambe diferente ciudadano 
tin den proceso, e departamento lo sigui traha riba nan 
internamente aunke cu ta сега pa publico. Den caso cu DOW 
mester notifica e ciudadano, nan lo haci esaki a traves di email. 


DIP 

Paloke ta e departamento DIP, Minister Lopez - Tromp a informa 
си den conexion cu e ‘shelter in place' manera menciona, DIP 
lo ta cera pa publico te cu 20 di april. Sinembargo tin cierto 


Keda Cas 


trabou cu ta sigui internamente. Pa e lista aki, por acudi riba 
e pagina di FB di DIP y den medionan di comunicacion pa e 
comunicado extenso den cual DIP ta indica email y number di 
telefon di contacto pa casonan cu no por warda te cu despues 
di e fecha menciona. 

Pa finalisa, Minister Lopez - Tromp a subraya e importancia pa 
evita contagio y ta gradici cada director cu a tuma e pasonan 
necesario den nan departamentonan, pa percura pa nan 
trahadadonan ta safe. Manteniendo nan mes na instrucionnan 
di Gobierno y Minister President. Ademas a subraya cu aunke 
e coronavirus ta un reto, ta convenci cu esaki ta un oportunidad 
pa nos re disefia nos Pais di acuerdo cu e vision di ROP 
2019.Tambe kier pidi cada ciudadano respeta desicionnan cu 
Gobierno ta tumando. Ban keda Cas, pa asina nos por yuda 
“Flatten The Curve”, y mas liher nos regresa na normalidad. 

Keda Saludabel | 

MINISTER XIOMARA MADURO 


MINISTER di Finansa, Asuntonan Economico y Cultura 

Minister Maduro: 


HUNTO CU GREMIO COMERCIAL TA BUSCA 
SOLUCION PA YUDANSA DI URGENCIA PA 
NEGOSHI CHIKITO Y MEDIANO 








Gobierno ta sigui busca solucion pa e retonan cu Covid19 ta 
trece cune. E siman tras di lomba Minister Xiomara Maduro a 
pidi un comision mixto di departamentonan di Gobierno hunto 
cu gremio comercial ATIA, AHATA y Camara di Comercio pa 
sinta hunto y yega na un proposicion di yudansa di urgencia pa 
yuda e negoshinan chikito y mediano den e proximo lunanan. 


Diabierna e comision a logra yega hunto na e rekisitonan 
aplicabel, pero ainda tin algun punto cu mester keda resolvi pa 
asina por brinda alivio. Entre nan, tin e necesidad pa adapta 
e Alivio Fiscal presenta na e situacion di Shelter In Place 
cu ta trece mas negoshi cu solamente esnan cu ta afecta 
directamente door di e caida di actividad den turismo. 


Banda di esaki Aruba ta pendiente ainda den ki forma Reino 
Hulandes lo brinda yudansa conforme articulo 36 di Statuut, ya 
cu riba nos mes Aruba awor aki no tin un buffer financiero pa 





por brinda e yudansa cu comercio kier conta cune. E suma di 
e yudansa y hasta e forma cu Gobierno di Aruba lo por brinda 
yudansa na comercio na e momentonan aki ta depende di e 
yudansa di Reino. 


Importante ta cu Gobierno ta purba pa hunto cu gremio 
comercial yega na un yudansa pa e negoshi chikito y mediano 
cu awor aki ta forma mas di 90% di comercio na nos Pais. 

MINISTER MADURO TA FELICITA BANCO 
CENTRAL DI ARUBA Y ARUBA HENTER CU E 
PRESTIGIOSO PREMIO INTERNACIONAL DI 
'IBNS BANK NOTE OF YEAR AWARD 2019” 


Minister Xiomara Maduro ta felicita Banco Central di Aruba 
(CBA) cu e tremendo noticia di International Bank Note Society 
(IBNS) cu Pais Aruba a gana e prestigioso premio di ‘Bank 
Note of the Year Award' pa e afia 2019. E mandatario ta bisa 
cu esaki ta un tremendo noticia pa Pais Aruba, specialmente 
den e tempo sumamente dificil aki. 


Serie di biyete nobo ‘Bida na Aruba” 


Na juni afia pasa CBA a introduci un serie di 5 biyete nobo 
“Bida na Aruba’ y a participa cu e serie di biyete pa prome 
bes den un competencia internacional di IBNS. IBNS ta un 
organisacion educativo cu tin como meta pa promove, stimula 
y desaroya estudio di biyete y moneda di rond mundo riba 
tereno di educacion, ciencia y historia. Tambe IBNS ta otorga 
un premio ‘Bank Note of Year Award". E premio aki ta reconoce 
logronan sobresaliente den disefio, parti artistico, tecnico y e 
seguridad inovativo di un biyete nobo. IBNS tin mas cu 2.000 
miembro den mas cu 90 pais. 


Aruba su biyete nobo di 100 florin a gana e premio 
prestigioso 


Aruba su biyete di 100 florin a gana e premio prestigioso 
internacional ‘IBNS Bank Note of the Year Award 2019”. IBNS a 
nomina 20 biyete nobo di diferente Pais pa por gana e premio. 
E nominadonan a wordo categorisa den cuater continente 
(Africa, Asia, Australia y Europa), 5 Pais, di cual 4 ta den region 
Caribe. Cu hopi orguyo e mandatario a tuma nota cu Pais 
Aruba a competi y a gana Paisnan grandi manera, Irlanda del 
Norte, Suisa y Norwega. Paisnan cu a yega di gana e premio 
“Bank Note ofthe Year" ta Canada (2018), Suisa (2017 & 2016), 
Nueva Zelandia (2015), Trinidad & Tobago (2014), Kazakhstan 
(2013, 2012, 2011), Uganda (2010), Bermuda (2009), Samoa 
(2008), Canada (2007), Comoros (2006), Islanan Faroe (2005) 
y Canada (2004). 


Aruba ta sumamente orguyoso 


Minister Maduro ta subraya cu Gobierno y Aruba henter ta 
sumamente orguyoso cu nos biyete di 100 florin a ricibi un 
reconocemento internacional. Nos biyetenan ta e refleho di e 
celebracion di Bida na Aruba, ta promove e bunitesa di Aruba 
su flora y fauna, patrimonio cultural, monumentonan y lugarnan 
prominente na Aruba. Ademas e carateristicanan inovativo di 
seguridad ta yuda nos proteha e falsificacion di e biyetenan. 
Cu enorme satisfaccion e mandatario a tuma nota di e bunita 
palabranan di IBNS na su miembronan pa considera Aruba su 
exito como ehempel ora disefia y promove nan biyete. 

















Palabra di felicitacion na CBA 


E mandatario ta felicita e funcionarionan di Banco Central di 
Aruba y henter e team di artistanan local y sector priva cu a 
traha riba e bunita disefio di e biyete di 100 florin. Minister 
Maduro ta enfatisa cu pueblo henter ta sumamente contento y 
honra cu un di e simbolonan di nos identidad a ser reconoce 
internacionalmente. Pabien Aruba! Pa mas informacion por 
bishita www.theibns.org. 

Minister Xiomara Maduro: 


GASOLIN TA BAHA CU 36,6 CEN 
PRIJS DI PRODUCTO PETROLERO TA BAHA 
GRANDEMENTE DIARANSON AWOR 


Minister Xiomara Maduro ta informa cu e ultimo desaroyo 
internacional di crudo ta indica cu tin un bahada grandi den e 
prijs di productonan petrolero. E prijs di combustibel na Aruba 
desde diaranson 8 di april ta conoce un bahada grandi, gasolin 
ta baha cu 36.6 cen pa liter, diesel ta baha cu 23,9 cen pa liter 
y kerosin ta baha cu 33,6 cen pa liter. E prijsnan ta inclui BBO, 
BAZV y BAVP. 


E prijs di benta di combustibel ta conoce un bahada grandi 
door di e siguiente motibonan: 

* Desacuerdo entre Russia y Saudi Arabia 

Na comienso di luna di maart a inicia un guera riba prijs di 
petroleo entre Russia y Saudi Arabia, cualnan ta dos di e 
exportadonan di petroleo mas grandi mundialmente. Durante 
un cumbre di OPEC+ cu a tuma luga na comienso di maart, 
OPEC+ a haci un peticion na e paisnan cu ta miembro y tambe 
cu ta no miembro pa colectivamente reduci nan produccion 
diario di bari di petroleo pa stabilisa e prijs di petroleo te cu e 
di dos kwartaal di aña durante cual lo bolbe evalua e situacion. 
Russia cu no ta un miembro oficial di OPEC a rechasa e 


peticion aki. Esaki a causa como reaccion di Saudi Arabia cu 
ta un miembro afilia na OPEC a ofrece su barinan di petroleo 
na un descuento riba mercado mundial. 

* Impacto di e corona virus pandemia 

E impacto di e virus COVID-19 (corona virus) cu a wordo 
clasifica como un pandemia ta hopi grandi riba e mercado 
internacional di productonan petrolero. China, na unda e 
corona virus a inicia, ta e importado number uno di petroleo 
y su demanda pa productonan crudo a cay drasticamente. 
Ademas rond mundo e demanda di fabrica y transporte a bira 
menos door cu hendenan mester keda den cas, buelonan a 
ser suspendi y economia mundial a disminui. 


E combinacion di e desacuerdo riba prijs di productonan 
petrolero di Rusia y Saudi Arabia y e efecto di corona virus 
pandemia a pone cu e stock market mundialmente a raporta 
perdidanan grandi cu a resulta den un bahada di prijs di e 
productonan petrolero. Awor cu prijs di petroleo ta bahando 
drasticamente na mundo, por spera cu e tendencia aki lo keda 
den e lunanan nos dilanti. 

Minister di Finansa, 
4 Asuntonan Economico y Cultura 











Cambio di Prijs di Combustibel 


Minister di Finansa, Asuntonan Economico y Cultura, 
ta anuncia e prijsnan di benta pa combustibel 
entrante 8 di april 2020. 


160.6 / 136.7 f 115.0 


ciliter ct/liter ct/liter 


Gasoline 
Unleaded: 
Premium 


Diesel ULS Kerosine 





E prijsnan ariba menciona ta inclui BBO/BAZV/BAVP 











di DEACI Departamento di Asuntonan Economico, Comercio y Industria 

DEPARTAMENTO DI SALUD PUBLICO 
TA CLARIFICA 














Diasabra ultimo 4 di april a circula atravez di rednan sociaal y 
whattsap un situacion cu a surgi na Savaneta. 


Pa loke ta e rumornan circulando cu Savaneta completo ta 
infecta y cu ta trata di 5 cas y mas cu 40 persona contagia ta 
completamente falso. 


Pa loke ta e caso enparticular DVG tin e obligacion pa ley pa 
proteha privacidad di cada un pashent. Loke nos por informa 
ta cu e caso y situacion ta conosi serca nos y a wordo atendi 
segun protocolnan estableci; esey kiermeen cu tur medidanan 
di proteccion mescos cu tur otro caso a ser tuma y esnan cu 


tabata tin contacto cu e persona aki ta den cuarentena. 


Mientrastanto na un supermercado awe a topa fila di hende 
para serca di otro parti pafor y aki autoridadnan mester a 
hala atencion di e gerencia y di e clientenan mes para pafor. 
Nos mester bisa Taskforce y Autoridad Policial ta trahando, 
sinembargo ta spera mihor cooperacion pa proteccion di boso 
mes y di boso famia. Y pa loke ta social media nos kier pidi 
comunidad pa sigui e conferencianan di prensa 2 x pa dia di 
Gobierno y DVG pa sa kiko ta berdad. Final nos kier conseha 
tur hende ta pa ta prudente y consciente, keda cas mas tanto 
posibel pa proteccion di bo mes y bo famia. 

GOBIERNO DI ARUBA 


HULP BESTUUR KANTOOR TA HABRI BEK 
PA SOLAMENTE SERVICIONAN 
DI WEB, ELMAR Y SETAR 


Entrante mayan 31 di maart e servicionan di Hulp Bestuur Kantoor 
ta habri bek pa solamente servicionan di WEB, Elmar y Setar cu ex- 
cepcion di HBK/MFA Paradera. 


HBK Paradera no lo por duna servicio mientras nos ta trahando riba 
medidanan di precaucion pa trahadonan y nos clientenan, asina cu 
trabounan aki keda cla nos lo anuncia esaki. 


E horario lo ta entre 7.45 y 10'or di mainta pa persona mas cu 60 
afia. Despues di 10'or lo habri pa publico en general te cu 11.30. 


Pa alivia e fluho, e HBK nan lo duna servicio na solamente cliente- 
nan di WEB, ELMAR y Setar. Maximo 3 transaccion pa cliente. 

Ta pidi un y tur pa tene bon cuenta cu e horarionan y e medidanan di 
precaucion. 


Ta permiti solamente 10 persona den e edificio alaves. Y lo tin sola- 
mente 1 cahera. Ta pidi e cooperacion pa e distanciamento social 
tambe na esnan cu ta warda pafo. E higiena y salud di nos em- 
pleadonan y di nos clientenan ta keda prioridad. 


Nos ta sugeri si pa tur hende yuda un persona pa haci su pagonan 
online y asina contribui pa stop e contagio di Covid-19. 
HBK ta gradici e cooperacion y comprension di comunidad. 

SHELTER IN PLACE 


ENTRANTE DIADOMINGO 29 MAART 12:00 AM 

ACTIVIDADNAN NO ESENCIAL: 


INSTITUCIONNAN 
EDUCACIONAL 

* Creche 

* Kleuterschool 

* Scolnan 

* Universidadnan 

* Facilidadnan pa duna curso 


TIENDANAN 


* Luganan di pafia, asesorio, 
joyeria y souvenirs 

* Tur Shopping mall y tiendanan 
(outlets) 

* Flea markets, mercado pa 
turista, kiosko 


CUMINDA Y BEBIDA 
(HORECA) 
* Tur Bar 
* Trucknan banda di caminda: 
(Take out of delivery por sigui) 
* Panaderia 
(Take out of delivery por) 
* Tur Restaurant 
(Take out of delivery por) 





ACTIVIDADNAN 
RECREACIONAL 


* Casino 

* Clubnan nocturno 

* Tur entretenimento pa adulto 

* Tur exposicion di arte 

* Centronan recreacional 

* Cinema 

* Tur compania cu ta ofrece 
actividadnan recreacional 

* Luganan pa haci ehercisio y tur 
otro luga deportivo 

* Museo 

* Tur luga di beyesa: 
(Beauty shop, barber shop etc.) 


OTRO 

* Luganan cu ta tene reunionnan 
* Tur luga di evento 

* Misa 

* Proyectonan di construccion 

RECUPERACION SANO. 

DVG 


DIRECTIE VOLKSGEZONDHEID 

ВО ТАВАТ 






COVID-19 
CORONAVIRUS 


GOBIERNO DI ARUBA 


ESNAN MAS VULNERABEL PA E 
CORONAVIRUS TA PERSONANAN DI 


EDAD 70+ 


PROTEHA NOS GRANDINAN 


#KNOWYOURFACTS 


DVG 


DIRECTIE VOLKSGEZONDHEID 

MESTER PASA DEN TRABOU DURO 
GU DEDICAGION Y DETERMINACION 
NOS TA LOGRA E EXITO 
GUNOS TA PROPONE 





Gabinete Wever-Croes 

